Tolong jelaskan mengenai Politeknik Kota Bharu dalam bahasa melayu

Politeknik Kota Bharu Politeknik Kota Bharu (PKB) ditubuhkan pada tahun 1985 dan merupakan politeknik ke-4 daripada rangkaian Politeknik Malaysia. Pada awal penubuhannya, PKB beroperasi di SMT Bunut Susu Pasir Mas dan berpindah ke kampus tetap apabila kampus dengan keluasan 109 ekar di Pangkal Kalong, Kok Lanas Kota Bharu siap sepenuhnya pada tahun 1988. Kami menawarkan 13 program pengajian sepenuh masa di peringkat Diploma dalam bidang kejuruteraan dan perdagangan. Tempoh pengajian adalah 3 tahun (6 semester) dan pelajar diwajibkan menjalani latihan industri pada semester akhir. Dengan ini, pelajar mendapat pendedahan tentang persekitaran kerja sebenar disamping meningkatkan keyakinan diri dan menjadikan mereka bersedia untuk memasuki alam pekerjaan. Kami juga melaksanakan program di bawah Time Sector Privatisation (TSP) iaitu Kursus Jangka Pendek dan Kursus Terlanggan. Semua program pengajian yang ditawarkan telah mendapat pengiktirafan MQA dan badan-badan profesional.